**Likumprojekta „****Par Vīnes konvencijas par ozona slāņa aizsardzību Monreālas protokola par ozona slāni noārdošām vielām grozījumiem” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts „Par Vīnes konvencijas par ozona slāņa aizsardzību Monreālas protokola par ozona slāni noārdošām vielām grozījumiem” (turpmāk – likumprojekts) sagatavots pēc Vides aizsardzības un reģionālās attīstības ministrijas iniciatīvas lai nodrošinātu Vīnes konvencijas par ozona slāņa aizsardzību (turpmāk - Vīnes konvencijas) Monreālas protokola par ozona slāni noārdošām vielām (turpmāk - Monreālas protokola) grozījumu ratificēšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Monreālas protokola pušu 28.sanāksmē, kas notika Kigali, Ruandā, 2016. gada 10.–15. oktobrī, tika pieņemti Monreālas protokola grozījumi, ar kuriem Monreālas protokola kontroles pasākumiem pievieno fluorogļūdeņražu pakāpenisku ražošanas un izmantošanas samazināšanu, lai mazinātu šo vielu ietekmi uz klimata pārmaiņām.  Lai arī fluorogļūdeņraži nenoārda ozona slāni, tie ir spēcīgas siltumnīcefekta gāzes, kas tika galvenokārt ieviestas kā aizstājēji ozona slāni noārdošām vielām. Līdz ar to fluorogļūdeņražu izmantošanas pieaugums ir Monreālas protokolā noteikto saistību realizēšanas tiešas sekas un Monreālas protokola puses pēc vairākus gadus ilgām diskusijām lēma, ka to lietošanas samazināšana jārisina šī protokola ietvaros.  Kigali pieņemtie Monreālas protokola grozījumi stāsies spēkā 2019. gada 1. janvārī ar nosacījumu, ja vismaz 20 pušu būs deponējušas savus ratifikācijas dokumentus.  Eiropas Savienībā, tostarp arī Latvijā, fluorogļūdeņražu izmantošanas samazināšanu jau tiek risināta ar Eiropas Parlamenta un Padomes Regulu (ES) Nr. 517/2014 (2014. gada 16. aprīlis) par fluorētām siltumnīcefekta gāzēm un ar ko atceļ Regulu (EK) Nr. 842/2006 (turpmāk – regula 517/2014), līdz ar to Monreālas protokola grozījumu drīza ratificēšana līdztekus citām Eiropas Savienības dalībvalstīm kalpos kā piemērs, pamudinājums un starptautiska līmeņa aicinājums šādu soli spert arī jaunattīstības valstīm. |
| 3. | Projekta izstrādē iesaistītās institūcijas | Valsts valodas centrs (tulkojuma novērtēšana). |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes iestādes. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neietekmē. |
| 3. | Administratīvo izmaksu monetārs novērtējums | Projekts šo jomu neietekmē. |
| 4. | Cita informācija | Būs nepieciešams turpināt Latvijas līdzdalību Daudzpusējā fondā (Multilateral Fund, MLF).  Pašlaik tiek vērtēts (avots: TEAP *Task Force Report - Assessment of the Funding Requirement for the Replenishment of the Multilateral Fund for the Period* 2018-2020, Vol.4), MLF apjoms trīs gadu periodam no 2018. līdz 2020.gadam varētu būt robežās no 602,71-748,85 MUSD, savukārt nākamajiem trīs gadu periodiem no 2021. līdz 2023. un no 2024. līdz 2026.gadam - attiecīgi 634,8-771,0 MUSD un 548,5-695,5 MUSD.  Salīdzinājumam - MLF apjoms tekošajam trīs gadu periodam bija 507,5 MUSD (Monreālas protokola pušu 26.sanāksmes lēmums XXVI/10), no kā, ņemot vērā ANO novērtējuma skalu (Latvijai: 0,047%), kas koriģēta uz MLF donorvalstīm (Latvijai: 0,065133%), izrietēja **Latvijas šībrīža līdzdalības apjoms - 94 985 USD**.  Ņemot vērā ANO skalas izmaiņas (pašlaik Latvijai: 0,050%) un izteiktās prognozes attiecībā uz MLF apjomu, **ir reālistiski sagaidīt, ka Latvijas līdzdalība MLF turpmāk pieaugs un varētu būt robežās no 126 līdz 153,5 tūkstošiem USD gadā**.  Par MLF faktisko apjomu visticamāk diskutēs jūlijā Bankokā un lems šī gada novembrī Vīnes koncencijas un Monreālas protokola pušu sanāksmē Monreālā, Kanādā. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neietekmē. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neietekmē – Eiropas Savienībā ir spēkā regula 517/2014, kas paredz pieņemtajiem Monreālas protokola grozījumiem atbilstošu fluorogļūdeņražu izmantošanas samazināšanu un līdz ar to pilnīgu atbilstību Monreālas protokola grozījumiem vismaz līdz 2030.gadam.  Savukārt Latvijā ir spēkā Ministru kabineta 2011.gada 12.jūlija noteikumi Nr.563 „Noteikumi par īpašiem ierobežojumiem un aizliegumiem attiecībā uz darbībām ar ozona slāni noārdošām vielām un fluorētām siltumnīcefekta gāzēm”. Minētos noteikumus šī likumprojekta kontekstā grozīt nav nepieciešams. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Šobrīd Eiropas Padomē dienaskārtībā ir priekšlikums Padomes lēmumam par vienošanos grozīt Monreālas protokolu par ozona slāni noārdošām vielām, kas pieņemta Kigali (Padomes darba dokumenti 5918/17 un 5918/17 ADD1). |
| 2. | Citas starptautiskās saistības | Vīnes konvencijas par ozona slāņa aizsardzību Monreālas protokola par ozona slāni noārdošām vielām grozījumu ratificēšana. |
| 3. | Cita informācija | Nav |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Likumprojekts šo jomu tieši neskar.  Eiropas Savienībā, tostarp arī Latvijā, fluorogļūdeņražu izmantošanas samazināšanu jau tiek risināta ar Eiropas Parlamenta un Padomes Regulu (ES) Nr. 517/2014 (2014. gada 16. aprīlis) par fluorētām siltumnīcefekta gāzēm un ar ko atceļ Regulu (EK) Nr. 842/2006 (turpmāk – regula 517/2014). Regulā paredzētie fluorogļūdeņražu izmantošanas apjoma soļi un tempi atbilst Monreālas protokola grozījumos paredzētajiem. | | |
| A | B | C | D |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | | Likumprojekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | Likumprojekts šo jomu neskar. |
| Cita informācija | Nav | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par likumprojektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļa vietnē. |
| 2. | Sabiedrības līdzdalība projekta izstrādē | Likumprojekts ievietots Vides aizsardzības un reģionālās attīstības ministrijas tīmekļa vietnē: varam.gov.lv 2017.gada xx.martā. |
| 3. | Sabiedrības līdzdalības rezultāti | Viedokļi un komentāri līdz šim brīdim no sabiedrības nav saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija, kam jāiesniedz konvencijas depozitārijā ratifikācijas raksts.  Pērējās institūcijas netiek ietekmētas. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Saistībā ar likumprojekta izpildi nav nepieciešamas veidot jaunas institūcijas, likvidēt vai reorganizēt esošās. |
| 3. | Cita informācija | Nav |

Vides aizsardzības un

reģionālās attīstības ministrs K. Gerhards

Vides aizsardzības un reģionālās

attīstības ministrijas valsts sekretārs R. Muciņš

Pļavinskis 67026509

Janis.Plavinskis@varam.gov.lv