*Likumprojekts*

**Par Vīnes konvencijas par ozona slāņa aizsardzību Monreālas protokola par ozona slāni noārdošām vielām grozījumiem**

1.pants. Monreālas protokola pušu 28. sanāksmē 2016. gada 10.–15. oktobrī Kigali, Ruandā, pieņemtais Monreālas protokola par ozona slāni noārdošām vielām grozījumu teksts, ar kuru kontroles pasākumiem pievieno fluorogļūdeņražu pakāpenisku patēriņa un ražošanas samazināšanu, lai mazinātu šo vielu ietekmi uz klimata pārmaiņām, ar šo likumu tiek pieņemts un apstiprināts.

2.pants. Likums stājas spēkā tā izsludināšanas dienā. Līdz ar likumu izsludināms grozījumu tulkojums latviešu valodā.

3.pants. Protokols stājas spēkā tā IV pantā noteiktajā laikā un kārtībā, un par to Ārlietu ministrija paziņo laikrakstā "Latvijas Vēstnesis".

Vides aizsardzības un

reģionālās attīstības ministrs K. Gerhards